CELEX: 52004SC1724
Language: lt
Date: 2005-01-06
Title: Projektas EEE jungtinio komiteto sprendimas iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas) - Bendrijos bendrosios pozicijos projektas

Svarbus teisinis pranešimas

|

52004SC1724

Projektas EEE jungtinio komiteto sprendimas iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas) - Bendrijos bendrosios pozicijos projektas  /* SEK/2004/1724 galutinis */  

	Briuselis, 06.1.2005SEK(2004)1724 galutinisProjektasEEE JUNGTINIO KOMITETO SPRENDIMASiš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)- Bendrijos bendrosios pozicijos projektas -(pateiktas Komisijos)AIŠKINAMASIS MEMORANDUMAS1. Kad būtų užtikrintas būtinas vidaus rinkos teisinis saugumas ir vientisumas, EEE jungtinis komitetas turi įtraukti visus svarbius Bendrijos teisės aktus į EEE susitarimą kaip galima greičiau po jų priėmimo.2. Todėl EEE jungtinis komitetas turėtų priimti pridedamą sprendimą, kuriuo būtų iš dalies pakeistas EEE susitarimo II priedas papildant jį naujuoju Bendrijos acquis techninių reglamentų, standartų, tyrimų ir sertifikavimo srityje. Sprendimas yra susijęs su šia direktyva:32004 L 0012 : 2004 m. vasario 11 d. Europos Parlamento ir Tarybos direktyva 2004/12/EB, iš dalies keičianti Direktyvą 94/62/EB dėl pakuočių ir pakuočių atliekų.3. Atsižvelgiant į ypatingą Islandijos geografinę struktūrą, nedidelį gyventojų skaičių ir tankumą, taip pat į didelį kaimo vietovėse gyvenančių gyventojų skaičių, Jungtinio komiteto sprendimo projekte įvedama adaptacija, leidžianti Islandijai taikyti tokias pačias nukrypti leidžiančias nuostatas, kaip ir direktyvoje nurodytiems atokiausiems regionams.4. Tarybos reglamento (EB) Nr. 2894/94 dėl EEE susitarimo įgyvendinimo tvarkos 1 straipsnio 3 dalies a punkte numatyta, kad Taryba nustato Bendrijos poziciją dėl sprendimų, kuriais Bendrijos teisės aktuose daromi esminiai pakeitimai.5. EEE jungtinio komiteto sprendimo projektas yra pateiktas Tarybai tvirtinti. Komisija siekia EEE jungtiniame komitete pateikti Bendrijos poziciją kaip galima greičiau po to, kai ją patvirtins Taryba.ProjektasEEE JUNGTINIO KOMITETO SPRENDIMASiš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)EEE JUNGTINIS KOMITETAS,atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau − Susitarimas), ypač į jo 98 straipsnį,kadangi:(1) Susitarimo II priedas buvo iš dalies pakeistas ... m. ........ ... d. EEE jungtinio komiteto sprendimu Nr. ....[1].(2) 2004 m. vasario 11 d. Europos Parlamento ir Tarybos direktyva 2004/12/EB, iš dalies keičianti Direktyvą 94/62/EB dėl pakuočių ir pakuočių atliekų[2], turi būti įtraukta į Susitarimą,NUSPRENDĖ:1 straipsnisSusitarimo II priedo XVII skyriaus 7 punktas (Europos Parlamento ir Tarybos direktyva 94/62/EB) iš dalies keičiamas taip:1. Prieš pereinamojo laikotarpio priemones įrašoma:„su pakeitimais, padarytais:− 32004 L 0012: 2004 m. vasario 11 d. Europos Parlamento ir Tarybos direktyva 2004/12/EB (OL L 47, 2004 2 18, p. 26).“2. Po pereinamojo laikotarpio priemonių įrašoma:„Direktyvos nuostatos šio Susitarimo tikslais adaptuojamos taip:6 straipsnio 7 dalyje po žodžio „Airija“ įterpiamas žodis „Islandija“, o po žodžių „kalnuotų vietovių“ įterpiami žodžiai „, kaimo vietovių ir mažo gyventojų tankumo“.“2 straipsnisDirektyvos 2004/12/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.3 straipsnisŠis sprendimas įsigalioja [...], jei EEE jungtiniam komitetui bus pateikti visi pranešimai pagal Susitarimo 103 straipsnio 1 dalį*.4 straipsnisŠis sprendimas skelbiamas Europos Sąjungos oficialiojo leidinio EEE dalyje ir EEE priede.Priimta Briuselyje, [...].EEE jungtinio komiteto varduPirmininkasEEE jungtinio komiteto sekretoriai [1] OL L ...[2] OL L 47, 2004 2 18, p. 26.* Konstitucinės nuostatos nenurodytos.